  Наталья Тетерина Тол Бабайлэн усадьбаяз Удмуртиысь нырысетӥзэ Выль ар кызэз пуктӥзы. Элькунлэн валтӥсь волшебниклэн юрттӥсез Лымынал ивортодэтъя «Удмуртия» агентстволы верамъя, кызэз пуктон волшебствотэк ӧй пӧрмысал. «Быдэс ар милям Тол Бабай сикетӥ Нюлэскузёен но юрттӥсеныз Сандыр агаен ӵош поръяло. Зэмзэ ке, соос быръё кызкули, тужгес чебер кызлэсь тужгес чеберзэ кызкулизэ. Гужем соос басьто со кызкулиез но музъеме мертто. Тани милям таӵе чебер кыз будэ», — вераз Лымыныл. Али кызэз тылъёсын чеберъято, собере пӧртэм шудонъёс ошылозы. Тол Бабайлэн вож чебераезлэн аспӧртэмлыкез но вань. Огшоры кизили интые милям кызмылэн йылаз Удмуртилэн пусэз — солярной пус ЛымынылВыль арлэн пуштрес пусэзлэсь вань чеберлыксэ 9-тӥ толсуре ӝытазе «Выжыкылысь геройёс Тол Бабайлэн шаераз» улосвылкуспо фестиваль дыръя адӟыны луоз. Тол Бабай дорысь Выль ар кыз   Тегъёс: Шаркан Удмуртия ТолБабай кыз Выльар  